آنکھیں بند کر کے نماز پڑھنا
وعلیکم السلام ظاہری شکل تو علامت کے طور پر ہے آنکھیں کھولیں یا بند کریں گناہ نہیں بلکہ فوکس اچھا ہوتا ہے ۔اپنی نماز کو بس دل کی حاضری سے پڑھیں ۔
نبی کریم ﷺ جب نماز پڑھتے تھے، تو آپ ﷺ کا سر مبارک تھوڑا جھکا رہتا تھا اور آپ ﷺ کی نظر زمین (سجدہ گاہ) کی طرف ہوتی تھی۔ • حدیث: حضرت انس ؓ سے روایت ہے کہ رسول اللہ ﷺ نے فرمایا: “اے انس! اپنی نظر وہاں رکھو جہاں تم سجدہ کرتے ہو۔” (سنن الکبریٰ للبیہقی)۔ • وضاحت: اگر آنکھیں بند ہوں تو نظر کو سجدہ گاہ پر رکھنا ممکن نہیں ہوتا، اس لیے آنکھیں کھلی رکھنا ہی سنت کے مطابق ہے۔ 2. تشہد میں انگلی کی طرف دیکھنا جب آپ ﷺ قعدہ (التحیات) میں بیٹھتے، تو اپنی نظر شہادت کی انگلی پر رکھتے تھے۔ • حدیث: حضرت عبداللہ بن عمر ؓ سے روایت ہے کہ نبی ﷺ نماز میں (بیٹھتے وقت) اپنے دائیں ہاتھ کی انگلی سے اشارہ کرتے اور آپ ﷺ کی نظر اس انگلی سے آگے نہیں بڑھتی تھی۔ (سنن النسائی)۔ • سبق: یہ اس بات کی واضح دلیل ہے کہ نماز کے دوران آپ ﷺ کی آنکھیں کھلی ہوتی تھیں۔البتہ ایک روایت میں اماں عائشہ رضی اللہ عنہا فرماتی ہیں “میں نبی کریم ﷺ کے سامنے سوئی ہوئی تھی اور میرے پاؤں آپ ﷺ کے قبلہ رخ (سجدہ گاہ) میں تھے۔ جب آپ ﷺ سجدہ کرتے تو میرے پاؤں کو دباتے (یا چٹکی لیتے) تو میں اپنے پاؤں سمیٹ لیتی، اور جب آپ ﷺ کھڑے ہوتے تو میں دوبارہ پاؤں پھیلا دیتی۔” اس کے ساتھ ہی حضرت عائشہؓ ایک اہم وضاحت فرماتی ہیں: “اور ان دنوں گھروں میں چراغ نہیں ہوتے تھے۔” (صحیح بخاری)اس سے معلوم ہوتا کہ آنکھیں بند کر کے نماز بھی پڑھ سکتے کیونکہ آنکھیں بند کر کے یا اندھیرے میں نماز پڑھنا ایک ہی مماثلت رکھتے دونوں میں ہم سجدے والی جگہ پر فوکس نہیں رکھ سکتے۔